11. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 190 της 8/15 Μαΐου 1991 (ΦΕΚ Α΄74) Εκτέλεση των οριζομένων στο άρθρ. 119 του Νόμ. 670/77 «Περί Κώδικος Συμβολαιογράφων». Το Π.Δ. 190/1991 καταργήθηκε πλην των άρθρ. 1, 11 και 12 από την παρ. α άρθρ. 14 Π.Δ. 36/18 Φεβρ. – 4 Μαρτ. 1999 (ΦΕΚ Α΄42) κατωτ. αριθ. 12. Έχοντας υπόψη: 1)Τις διατάξεις του άρθρ. 119 του Νόμ. 670/77 «Περί Κώδικος Συμβολαιογράφων» και  2)Τη γνωμοδότηση με αριθ. 248/1991 του Συμβουλίου της Επικρατείας, με πρόταση του Αντιπροέδρου της Κυβερνήσεως και Υπουργού Δικαιοσύνης, αποφασίζουμε: Άρθρ.1.-1.Στις περιπτώσεις συγκλήσεως της Γενικής Συνελεύσεως κάθε Συμβολαιογραφικού Συλλόγου, που ορίζει ο νόμος, τα μέλη καλούνται από τον Πρόεδρο αυτού με γραπτή πρόσκληση στην οποία αναγράφεται ο τόπος, η ημέρα και ώρα της συνεδριάσεως και κατά σειρά τα θέματα που θα συζητηθούν. 2.Η πρόσκληση αποστέλλεται σε όλα τα μέλη του Συλλόγου ταχυδρομικώς, τηλεγραφικώς ή με κλητήρα, με απόδειξη. Δημοσιεύεται σε μία εφημερίδα της έδρας του Συλλόγου οκτώ ημέρες τουλάχιστον πριν από την ημέρα της συνελεύσεως και τοιχοκολλάται στα γραφεία του Συλλόγου. (Αντί για τη σελ. 427(δ) Σελ. 427(ε) Τεύχος 1363 Σελ. 67 Συμβολαιογραφικοί Σύλλογοι 6.Ε.β.7-11 3.Οι συμβολαιογράφοι που προσέρχονται στη συνεδρίαση υπογράφουν σε ειδικό κατάλογο, ο οποίος τηρείται για κάθε συνεδρίαση και χρησιμεύει για βεβαίωση της απαρτίας. Η προσέλευση των μελών του Συμβολαιογραφικού Συλλόγου τόσο στη Γενική Συνέλευση όσο και στις έκτακτες είναι υποχρεωτική, για όσους κατοικούν στην έδρα του Συλλόγου ως και απόσταση μέχρι 50 χιλιομέτρων από αυτή. Όσοι κατοικούν σε απόσταση μεγαλύτερη των 50 χιλιομέτρων από την έδρα του Συλλόγου είναι δυνατό με επιστολή τους προς τη συνέλευση να ζητήσουν και να αντιπροσωπευθούν από συνάδελφό τους. Κάθε συμβολαιογράφος μπορεί να αντιπροσωπεύσει έναν μόνο συνάδελφό του. 4.Η Συνέλευση έχει απαρτία, εάν παρίσταται το ένα τρίτο τουλάχιστον όλου του αριθμού των μελών τα οποία είναι εγγεγραμμένα στο μητρώο του Συλλόγου. Αφού βεβαιωθεί η απαρτία ο Σύλλογος εξακολουθεί να θεωρείται ότι έχει απαρτία σε όλη τη διάρκεια της συζητήσεως και τη λήψη της σχετικής αποφάσεως. Σε περίπτωση ματαιώσεως της συνεδριάσεως για έλλειψη απαρτίας η συνέλευση συνέρχεται σε συνεδρίαση χωρίς νέα πρόσκληση μέσα σε οκτώ ημέρες στον ίδιο τόπο με τα ίδια θέματα οπότε και λογίζεται ότι έχει απαρτία ανεξαρτήτως του αριθμού των μελών τα οποία προσήλθαν. Στις συνεδριάσεις της Συνελεύσεως παρίστανται μόνον τα μέλη του Συλλόγου. 5.Στη Γεν. Συνέλευση προεδρεύει προσωρινώς ο Πρόεδρος του Διοικητικού Συμβουλίου με Γραμματέα το Γεν. Γραμματέα του Διοικητικού Συμβουλίου και κηρύσσει την έναρξη των εργασιών. Στη συνέχεια η Γεν. Συνέλευση εκλέγει, με ανάταση των χειρών, τον Πρόεδρο και το Γραμματέα της. Δεν αποκλείεται η εκλογή ως Προέδρου και αυτού που εκτελεί προσωρινώς τα καθήκοντα του Προέδρου. Στην Γενική Συνέλευση δεν επιτρέπεται συζήτηση άλλου θέματος εκτός από τα θέματα που αναγράφονται, στην ημερήσια διάταξη. Δεν επιτρέπεται η αγόρευση ομιλητού για το ίδιο θέμα περισσότερο από μισή ώρα. Ο Πρόεδρος της Γεν. Συνελεύσεως είναι δυνατόν να περιορίζει το χρόνο ομιλίας αναλόγως του αριθμού των επιθυμούντων να αγορεύσουν. 6.Οι αποφάσεις της Γεν. Συνελεύσεως λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας επαναλαμβάνεται η ψηφοφορία, σε περίπτωση ισοψηφίας για δεύτερη φορά η πρόταση απορρίπτεται. Η ψηφοφορία στη Γεν. Συνέλευση γίνεται για κάθε θέμα με ονομαστική κλήση ή με ανάταση της χειρός των  Σελ. 428(ε) Τεύχος 1363 Σελ. 68 παρισταμένων μελών. Στη συνεδρίαση της Γεν. Συνελεύσεως τηρούνται περιληπτικώς πρακτικά, στα οποία διατυπώνονται και οι λαμβανόμενες αποφάσεις, τα οποία υπογράφονται από τον Πρόεδρο και το Γραμματέα. ΄Αρθρ.11.-1.Το Δ.Σ. συνεδριάζει όταν καλείται από τον Πρόεδρο συγκαλείται όμως και εκτάκτως από αυτόν όταν ζητηθεί εγγράφως από το ένα τρίτο των μελών του. 2.Το Δ.Σ. συνεδριάζει όταν ευρίσκεται σε απαρτία και αποφασίζει με απόλυτη πλειοψηφία των παρόντων. 3.Απαρτία υπάρχει όταν παρίσταται το μεγαλύτερο μέρος του συνόλου των μελών. 4.Στις συνεδριάσεις τηρούνται πρακτικά σε ειδικό βιβλίο τα οποία υπογράφονται από τον Πρόεδρο και το Γραμματέα στα οποία καταχωρούνται οι αποφάσεις του Δ.Σ. και εφόσον το ζητήσει κάποιο μέλος και οι γνώμες της μειοψηφίας καθώς και οι προτάσεις του. ΄Αρθρ.12.-1.Κάθε Συμβ/κός Σύλλογος τηρεί μητρώο των συμβ/φων οι οποίοι υπηρετούν στην περιφέρειά του, στο οποίο αναγράφονται όλα όσα αφορούν στην προσωπική κατάσταση αυτών, οι υπηρεσιακές μεταβολές οι τιμητικές διακρίσεις, οι πειθαρχικές και ποινικές καταδίκες τους και κάθε άλλη σχετική με αυτούς πληροφορία. 6.Ε.β.11 Συμβολαιογραφικοί Σύλλογοι 2.Το Υπουργείο Δικαιοσύνης και οι αρμόδιοι Εισαγγελείς ανακοινώνουν στον οικείο Συμβ/κό Σύλλογο κάθε πράξη που έχει σχέση με την υπηρεσιακή πειθαρχική και ποινική κατάσταση των συμβ/φων. Και με δική τους πρωτοβουλία οι Συμβ/κοί Σύλλογοι έχουν δικαίωμα να ζητήσουν τέτοιου είδους πληροφορίες από τις ανωτέρω αρχές και από τους ίδιους τους συμβολαιογράφους. 3.΄Οπου δεν υπάρχει αρχειοφυλάκειο οι Συμβ/κοί Σύλλογοι τηρούν βιβλίο των αρχείων τα οποία κατέχει καθένας από τους Συμβ/φους της περιφερείας τους. Με το άρθρ. 33 Νόμ. 2145/28-28 Μαΐου 1993 (ΦΕΚ Α΄ 88), Τόμ. 8, σελ. 84,243, ορίστηκε ότι: «Το προσωπικό πάσης φύσεως των συμβολαιογραφικών συλλόγων της χώρας προσλαμβάνεται με απόφαση του Διοικητικού Συμβουλίου του οικείου συμβολαιογραφικού συλλόγου, που εγκρίνεται από τον Υπουργό Δικαιοσύνης». 